Съдържание

# Настройки за печатане

Задава настройките за печатане.

За достъп до тази команда...

Изберете LibreOffice - PreferencesИнструменти - Настройки - LibreOffice - Печат.

По-бързо печатане с опростени данни

## Редуциране на данните за печат

Можете да намалите количеството на изпращаните към принтера данни. Редуцирането на данните за печат ускорява печатането, тъй като принтерните файлове са по-малки. Така се печата по-лесно на принтери с по-малка памет. Редуцирането на данните може леко да влоши качеството на печата.

### Настройки за

Определя дали настройките за печатане важат за пряко печатане или печатане във файл.

### Редуциране на прозрачността

Ако отметнете това поле, прозрачните обекти ще се отпечатат като обикновени непрозрачни обекти в зависимост от избора ви между следващите две възможности.

Прозрачността не може да бъде изведена пряко на принтер. Затова областите от документа, в които има прозрачност, трябва да се изчислят като растерни изображения и да се изпратят към принтера. В зависимост от размера на растерните изображения и разделителната способност на печатане може да се получи голямо количество данни.

#### Автоматично

Указва, че прозрачността се отпечатва само ако прозрачната област покрива по-малко от четвърт страница.

#### Без прозрачност

С тази настройка прозрачността изобщо не се печата.

### Редуциране на растерните изображения

Указва, че растерните изображения ще се отпечатват с понижено качество. Разделителната способност може да бъде само намалявана, не и повишавана.

#### Висококачествен печат/Печат с обикновено качество

Висококачественият печат отговаря на разделителна способност от 300т./инч. Обикновеното качество отговаря на 200т./инч.

#### Разделителна способност

Определя максималното качество на печат в точки на инч. Разделителната способност може да бъде само намалявана, не и повишавана.

#### Включване на прозрачните обекти

Ако това поле е отметнато, намаленото качество на печат за растерните изображения се отнася и за прозрачните части на обектите.

### Редуциране на градиентите

Ако това поле е отметнато, градиентите се отпечатват с намалено качество.

#### Ивици в градиентите

Определя максималния брой ивици при печат на градиент.

#### Междинен цвят

Указва, че градиентите се отпечатват само в един междинен цвят.

### Печат в степени на сивото

Указва, че всички цветове се отпечатват само като степени на сивото.

## Предупреждения на принтера

Определя кои предупреждения се показват преди започване на отпечатването.

### Размер на хартията

Отметнете това поле, ако за отпечатването на текущия документ е необходим определен размер хартия. Ако текущият принтер не предлага съответния размер хартия, ще се покаже съобщение за грешка.

### Ориентация на хартията

Отметнете това поле, ако за отпечатване на текущия документ е необходима определена ориентация на хартията. Ако използваният от текущия документ формат не се предлага от принтера, ще се покаже съобщение за грешка.

### Прозрачност

Отметнете това поле, ако желаете да бъдете предупреждавани за наличието на прозрачни обекти в документа. Ако отпечатвате документ с прозрачни обекти, ще се покаже диалогов прозорец, в който можете да изберете дали в конкретния случай да се отпечата прозрачността.

Моля, подкрепете ни!