Съдържание

# Данни

Командите от менюто Данни служат за редактиране на данните в текущия лист. Можете да дефинирате диапазони, да сортирате и филтрирате данните, да изчислявате резултати, да групирате данни и да създавате обобщени таблици.

## Sort

Сортира избраните редове според зададени от вас условия. LibreOffice автоматично разпознава и избира диапазоните за база от данни.

## Възходящо сортиране

Сортира данните от избраното поле или диапазон от клетки във възходящ ред. Текстовите полета се сортират азбучно, а числовите – като числа.

## Низходящо сортиране

Сортира данните от избраното поле или диапазон от клетки в низходящ ред. Текстовите полета се сортират азбучно, а числовите – като числа.

## Автофилтър

Автоматично филтрира избраната област от клетки и създава един ред със списъчни полета, в които можете да посочвате кои елементи желаете да се виждат.

## Още филтри

Показва команди за филтриране на данни.

## Дефиниране на диапазон

Дефинира диапазон за база от данни въз основа на избраните клетки в листа.

## Избор на диапазон

Служи за избиране на диапазон за база от данни, зададен чрез Данни - Дефиниране на диапазон.

## Опресняване на област

Обновява диапазон с данни, който е била вмъкнат от външна база от данни. Данните в листа се обновяват, така че да съответстват на тези във външната база от данни.

## Обобщена таблица

Отваря подменю за създаване или редактиране на обобщена таблица. Тя служи за обобщаване на големи количества данни. Впоследствие можете да я пренаредите, за да видите различни резюмета на данните.

## Изчисляване

Команди за изчисляване на клетки с формули.

## Валидност

Определя какви данни са валидни за избрана клетка или област от клетки.

## Междинни суми

Изчислява междинни суми за избрани от вас колони. LibreOffice използва функцията SUM, за да изчисли автоматично междинни суми и крайна сума на стойностите в дадена област, съдържаща заглавия. Можете да използвате и други функции за изчислението. LibreOffice автоматично разпознава предварително дефинираните области с данни, когато поставите курсора в такава.

## Формуляр

Формулярът за въвеждане на данни е средство за улесняване въвеждането на данни в електронни таблици. С него можете да въвеждате, редактирате и изтривате записи (т.е. редове) с данни, без да е необходимо хоризонтално превъртане, когато таблицата има многобройни или много широки колони.

Формулярът поддържа до 32 колони.

## Потоци

Създаване на потоци от данни на живо за електронни таблици.

## Източник на XML

Импортиране на данни във формат XML в електронна таблица.

## Успоредни операции

Прилага една и съща формула върху различни клетки, но с различни стойности на параметрите.

## Текст към колони

Отваря диалоговия прозорец „Текст към колони“, в който можете да въведете настройки за разгръщане на съдържанието на избраните клетки в по няколко клетки.

## Консолидиране

Комбинира данни от една или няколко независими области от клетки и изчислява нова област чрез зададената от вас функция.

## Групиране и план

Можете да създадете план на данните и да групирате редовете и колоните, така че да можете да свивате и разгъвате групите чрез щракване.

## Статистика

С командите за статистики на данни в Calc можете да извършвате сложен анализ на данни.

Моля, подкрепете ни!